ΑΙΝΙΓΜΑΤΑ

Σε όλο τον κόσμο τρέχουν,

Αλλά πόδια δεν έχουν.

Τι είναι;

Τα σύννεφα

Εκκλησία θολωτή

Που ένας στύλος την κρατεί.

Τι είναι;

Η ομπρέλα

Τέσσερα αδερφάκια αγκαλιασμένα,

σ’ ένα σεντούκι είναι κλεισμένα .

Τι είναι;

Το καρύδι

Φρούτο του χειμώνα ζουμερό πολύ,

Χρυσαφένιο τόπι πάνω στο κλαδί.

Τι είναι;

Το πορτοκάλι

Να τη δεις να φοβηθείς ,

Να τη φας να γλυκαθείς.

Τι είναι;

Η αγκινάρα

Μια κοντούλα παχουλή

Πάντα κόκκινα φορεί,

Έχει πράσινα μαλλιά

Και σποράκια στην κοιλιά.

Τι είναι;

Η ντομάτα

Με πουπουλένιο πάπλωμα ,

Μια φαμελιά σκεπάζεται.

Τι είναι;

Η Κότα και τα πουλάκια της.

Ψηλός ,Ψηλός καλόγερος ,

Και μ’ ένα μάτι βλέπει.

Τι είναι ;

Η βελόνα

Δαρκαδάκη Αφροδίτη